ΣΩΜΑ ΟΡΚΩΤΩΝ

ΕΛΕΓΚΤΩΝ ΛΟΓΙΣΤΩΝ
Α.Π.  2828                                                                              Αθήνα,  26  Ιουλίου  2012 
Προς 

τις Εταιρείες Ορκωτών Ελεγκτών
[με την παράκληση να ενημερώσετε σχετικά 

τους Ορκωτούς Ελεγκτές Λογιστές σας]

Σε εκτέλεση της υπ’ αριθμ. Ζ΄8/1/25.7.2012 απόφασης του Εποπτικού Συμβουλίου, σας διαβιβάζουμε το υπόδειγμα Έκθεσης Ευρημάτων Προσυμφωνημένων Διαδικασιών προς το Ταμείο Εγγύησης Καταθέσεων και Επενδύσεων (ΤΕΚΕ).

ΧΑΡΙΛΑΟΣ Π. ΑΛΑΜΑΝΟΣ






 Ορκωτός Ελεγκτής Λογιστής

Συνημμ: 1

Εσωτερική διανομή: 

· Υπηρεσία Μητρώου Σ.Ο.Ε.Λ.
Έκθεση Ευρημάτων Προσυμφωνημένων Διαδικασιών

(για υποβολή στο Ταμείο Εγγύησης Καταθέσεων και Επενδύσεων)
Προς το Διοικητικό Συμβούλιο της Τράπεζας «ΧΧΧ»
Αξιότιμοι κύριοι:

Σύμφωνα  με την από ΧΧ/ΧΧ/201Χ επιστολή ανάθεσης έργου, εκτελέσαμε τις διαδικασίες που αναφέρονται στην παράγραφο ΧΧ της επιστολής αυτής, σχετικά με την υποχρέωση της  «ΧΧΧ  A.E.» (εφεξής Τράπεζα) για την απόδοση ετήσιας τακτικής εισφοράς προς το Ταμείο Εγγύησης Καταθέσεων και Επενδύσεων (εφεξής ΤΕΚΕ). 

Η Διοίκηση της Τράπεζας έχει την ευθύνη για τον υπολογισμό, την παρουσίαση και την ακρίβεια των στοιχείων που απεικονίζονται στον επισυναπτόμενο στην παρούσα έκθεση ευρημάτων Πίνακα αναφοράς, σύμφωνα με τις διατάξεις του Ν.3746/2009 και τις σχετικές οδηγίες της Τράπεζας της Ελλάδας. 

Δική μας ευθύνη μας είναι να εκτελέσουμε τις κατωτέρω προσυμφωνημένες διαδικασίες, που περιλαμβάνονται στην παράγραφο ΧΧ της από ΧΧ/ΧΧ/201Χ επιστολής ανάθεσης έργου και να σας γνωστοποιήσουμε τα ευρήματά μας.  Η εργασία μας διενεργήθηκε σύμφωνα με το Διεθνές Πρότυπο Συναφών Υπηρεσιών 4400 «Ανάθεση Έργων Προσυμφωνημένων Διαδικασιών Αναφορικά με Χρηματοοικονομική Πληροφόρηση», για την υποβολή στοιχείων προς το ΤΕΚΕ, για το έτος 201Χ., με βάση τις διατάξεις  του Ν. 3746/2009 και της  Αποφ. Υπ. Οικονομικών 31996/Β.1562/2010.

ΔΙΕΝΕΡΓΗΘΕΙΣΕΣ ΔΙΑΔΙΚΑΣΙΕΣ *
Οι διαδικασίες που διενεργήσαμε είναι οι εξής:

1. Επιβεβαιώσαμε ότι το σύνολο των πάσης φύσεως καταθέσεων που εμφανίζονται στον επισυναπτόμενο πίνακα, συμπεριλήφθηκε από την Τράπεζα στον υπολογισμό της εισφοράς της προς το Σκέλος Κάλυψης Καταθέσεων του ΤΕΚΕ για το έτος 201Χ.

2. Επιβεβαιώσαμε ότι οι κατηγορίες των καταθέσεων που εξαιρούνται από τη βάση υπολογισμού της εισφοράς, σύμφωνα με τις διατάξεις του άρθρου  11 του ν.3746/2009, όπως αυτές εμφανίζονται στον επισυναπτόμενο Πίνακα, προκύπτουν από τα βιβλία της Τράπεζας.
3. Επανυπολογίσαμε, δειγματοληπτικά, το μέσο υπόλοιπο των πάσης φύσεως καταθέσεων που χρησιμοποιήθηκαν από την Τράπεζα στον υπολογισμό της εισφοράς προς το ΤΕΚΕ, με σκοπό την επιβεβαίωση της ορθότητας των σχετικών υπολογισμών, όπως αυτοί απεικονίζονται στον επισυναπτόμενο Πίνακα.
4. Επιβεβαιώσαμε την ορθότητα της μετατροπής σε Ευρώ των πάσης φύσεως καταθέσεων που τηρούνται σε ξένο νόμισμα.

* Οι κατωτέρω αναφερόμενες διαδικασίες είναι ενδεικτικές και μπορούν να τροποποιηθούν ή συμπληρωθούν  ανάλογα με τις περιστάσεις.

ΕΥΡΗΜΑΤΑ

Από τη διενέργεια των ανωτέρω αναφερόμενων προσυμφωνημένων διαδικασιών, διαπιστώσαμε την ορθή μεταφορά των στοιχείων που απεικονίζονται στο συνημμένο Πίνακα αναφοράς προς το Τ.Ε.Κ.Ε., από τα δεδομένα των τηρούμενων βιβλίων της Τράπεζας. 

Το ποσό του μέσου υπολοίπου του μηνός Ιουνίου 201Χ του συνόλου των καταθέσεων, της Τράπεζας, που αποτελεί τη βάση υπολογισμού της προς απόδοση εισφοράς και αναφέρεται στον συνημμένο πίνακα, ανέρχεται στο ποσό Ευρώ _____.

Με δεδομένο ότι η διενεργηθείσα εργασία, δεν αποτελεί έλεγχο ή επισκόπηση σύμφωνα με τα Διεθνή Πρότυπα Ελέγχου ή τα Διεθνή Πρότυπα Ανάθεσης Εργασιών Επισκόπησης, δεν παρέχουμε καμίας μορφής διασφάλιση και δεν εκφράζουμε οποιαδήποτε άλλη διαβεβαίωση πέραν των όσων αναφέρουμε ανωτέρω. Αν είχαμε διενεργήσει επιπρόσθετες διαδικασίες ή αν είχαμε διενεργήσει έλεγχο ή επισκόπηση σύμφωνα με τα Διεθνή Πρότυπα Ελέγχου ή τα Διεθνή Πρότυπα Ανάθεσης Εργασιών Επισκόπησης, ενδεχομένως οι διαπιστώσεις μας να ήταν διαφορετικές ή να είχαν υποπέσει στην αντίληψή μας και άλλα θέματα, τα οποία θα σας γνωστοποιούσαμε.

ΠΕΡΙΟΡΙΣΜΟΣ ΧΡΗΣΗΣ

Η παρούσα Έκθεση απευθύνεται αποκλειστικά προς το Διοικητικό Συμβούλιο της Τράπεζας, στα πλαίσια της τήρησης των υποχρεώσεών της προς το ΤΕΚΕ. Ως εκ τούτου, η Έκθεση αυτή δεν επιτρέπεται να χρησιμοποιηθεί για άλλους σκοπούς αφού περιορίζεται μόνο στα στοιχεία που αναφέρονται ανωτέρω και δεν επιτρέπεται καμία άλλη χρήση εκτός από την κοινοποίησή της προς το ΤΕΚΕ. Η παρούσα Έκθεση περιορίζεται μόνο στα στοιχεία που αναφέρονται ανωτέρω και δεν επεκτείνεται στις οικονομικές καταστάσεις της Τράπεζας, εξεταζόμενων στο σύνολό τους.

Αθήνα, Χ Ιουλίου 201Χ

Ο Ορκωτός Ελεγκτής Λογιστής

Α.Μ. Σ.Ο.Ε.Λ.   ΧΧ

[Όνομα ελεγκτικής εταιρίας]
 Α.Μ. Σ.Ο.Ε.Λ.   ΧΧ

Επισήμανση:  Η Έκθεση (βεβαίωση) του Ορκωτού Ελεγκτή Λογιστή μπορεί να αναγράφεται στην ίδια σελίδα που περιλαμβάνει τον πίνακα με τα υποβαλλόμενα στοιχεία. Εάν όμως η Έκθεση αναγράφεται σε ξεχωριστή σελίδα, εφιστάται η προσοχή σας, ώστε αφενός στο κείμενο της Έκθεσης να αναγράφεται το ποσό του μέσου υπολοίπου των καταθέσεων που αναφέρεται και στον πίνακα και αφετέρου να υπάρχει σχετική υπογραφή του ελεγκτή και επί του συνημμένου και αποστελλομένου στο Τ.Ε.Κ.Ε. πίνακα.

